OpenLLM-France/wikimedia huggingface dataset:
# Anna Kiełbasińska

Anna Kiełbasińska (1990eko ekainaren 26a) abiadura eta hesi probetan lehiatzen den poloniar atleta da. Kiełbasińskak hainbat domina irabazi ditu gazte mailako lehiaketetan. Polonia ordezkatu zuen 2012, 2016 eta 2020ko Udako Olinpiar Jokoetan, eta 2011 eta 2015eko Munduko Txapelketan.
Alopecia areata du, gaixotasun autoimmune bat.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | 4x400m |
| Munduko txapelketak ||||
| Urtea | Lekua | Domina | Proba |
| 2019 | Doha Qatar | 02 ! | 4x400m |
| Europako txapelketak (Indoor) ||||
| Urtea | Lekua | Domina | Proba |
| 2019 | Glasgow Eskozia | 01 ! | 4x400m |
| Europako Taldekako txapelketak ||||
| Urtea | Lekua | Domina | Proba |
| 2019 | Bydgoszcz Polonia | 01 ! | 4x400m |
| Munduko Errelebo txapelketak ||||
| Urtea | Lekua | Domina | Proba |
| 2019 | Yokohama Japonia | 01 ! | 4x400m |
| Europako txapelketak (Sub23) ||||
| Urtea | Lekua | Domina | Proba |
| 2011 | Ostrava Txekiar Errepublika | 01 ! | 200m |
| 2011 | Ostrava Txekiar Errepublika | 03 ! | 100m |
| Millitar Jokoak ||||
| Urtea | Lekua | Domina | Proba |
| 2015 | Mungyeong Hego Korea | 02 ! | 200m |
| 2019 | Wuhan Txina | 01 ! | 4x400m |
| 2019 | Wuhan Txina | 03 ! | 200m |

## Erreferentziak

* ↑ «Anna KIEŁBASIŃSKA | Profile | World Athletics» www.worldathletics.org (Noiz kontsultatua: 2022-01-11).
* ↑ Txantiloi:Pl-PL «Anna Kiełbasińska ma łysienie plackowate. Jak powstaje?» Jastrząb Post 2016-03-02 (Noiz kontsultatua: 2022-01-11).

## Kanpo estekak

* Datuak: Q339397
* Multimedia: Anna Kiełbasińska / Q339397
# Anna Keichline

Anna Wagner Keichline (Bellefonte, Pensylvania, AEB,1889ko maiatzaren 24a – 1943ko otsailaren 5a) estatubatuar arkitekto eta asmatzailea izan zen. Pensilvanian arkitekto gisa erregistratutako lehen emakumea izateagatik eta besteak beste, «K brick»-a asmatzeagatik da ezaguna.

## Biografia

Hamalau urterekin sari bat irabazi zuen berak diseinatu eta eraikitako haritz-mahai batengatik. 1906an graduatu zen Bellefonte High School-en, eta Ingeniaritza Mekanikoa ikasi zuen Pennsylvania State Collegen. Urtebete geroago Cornell Unibertsitatean sartu zen arkitektura ikasteko. 1911n, Cornellen arkitektura titulua lortu zuen bosgarren emakumea izan zen.

## Ibilbidea

1912an patentatu zuen lehen diseinua: pika bat xukadera tolesgarri batekin konbinatzea. Urte berean egin zuen Milesburgeko ikastetxe baten proiektu arkitektonikoa. 1915ean, Aldi Eagle & Nittany Valley Eliza Presbiterianoa diseinatu zuen Pensylvaniako Mill Hallen. Lau urte geroago, garajearen eta Cadillac apartamentuen proiektuak egin zituen Bellefonten eta G. Biblia etxean. 1919an, Pensilvaniako Estatuak arkitektura-azterketa batzuk egin zituen lanbidearen jarduna arautzeko, eta 1920an, Anna izan zen azterketa horiek gainditu zituen lehen emakumea.
1924an, sukalde baten eraikuntza-xehetasunak patentatu zituen, eta han erabiltzaileen ordenari, garbitasunari eta segurtasunari eusten laguntzen zuten elementuak sartu zituen: mostradore inklinatuak, beirazko ateak zituzten armairuak, etab. 1925ean, arkitektoak Plaza Antzokia diseinatu zuen Bellefonten. 1927an, The Juniata Landa-kluba diseinatu zuen, eta haurren jarduerak helduen bizitzan integratzearekin lotutako beste asmakizun bat patentatu zuen: biombo eramangarri eta tolesgarria, edozein horma edo txoko jolas-eremu bihurtzen duena.
Urte berean, 1927an, eraikuntza-material berri baten patentea lortu zuen, «K-brick» izenekoa: buztinezko ohiko adreilua baino merkeagoa eta arinagoa, eta propietate termiko, akustiko eta ignifugo handiagoak dituena. 1929an eta 1931n bi asmakizun berri patentatu zituen: ohe tolesgarri bat eta aire konprimituko zirkulazio-sistema bat ur berorako eta berokuntzarako. 1931 eta 1940 bitartean, egoitza eta apartamentu ugari diseinatu zituen, osasun-arazoak izaten hasi eta 1943ko otsailean hil zen arte.
1913an, Anna Wagner Keichline Bellefonteko sufragisten martxaren buru izan zen. Lehen Mundu Gerran, 1918an, bere burua eskaini zuen, eta Washington DC-ko Inteligentzia Dibisio Militarreko agente berezi gisa onartu zuten, gerra amaitu arte, txostenak ikertzeko eta prestatzeko.

## Erreferentziak

* 1 2 (Katalanez) Dones invisibles – Maria Lluïsa Latorre (metgessa i escriptora). (Noiz kontsultatua: 2022-05-22).
* 1 2 3 Anna Wagner Keichline 1889–1943. 6 de abril de 2015.
* ↑ Anna Keichline. .

## Kanpo estekak

* Datuak: Q2850525
# Anna Kournikova

Anna Sergeyevna Kournikova (errusieraz: Анна Сергеевна Курникова; Mosku, Errusia, 1981eko ekainaren 7a - ) tenislari errusiarra da.
Binakako jokoan munduko onena izatera iritsi zen, bakarka inoiz txapelketarik irabazi ez zuen arren.
* Datuak: Q131120
* Multimedia: Anna Kournikova / Q131120
# Anna Kendrick

Anna Cooke Kendrick (Portland, Maine, Ameriketako Estatu Batuak, 1985eko abuztuaren 9a) estatubatuar aktore eta abeslaria da.

## Filmografia
### Filmak

| Urtea | Izenburua | Rola |
| 2003 | Camp | Fritzi Wagner |
| 2007 | Rocket Science | Ginny Ryerson |
| 2008 | Twilight | Jessica Stanley |
| 2009 | Elsewhere | Sarah |
| 2009 | The Marc Pease Experience | Meg Brickman |
| 2009 | The Twilight Saga: New Moon | Jessica Stanley |
| 2009 | Up in the Air | Natalie Keener |
| 2010 | The Twilight Saga: Eclipse | Jessica Stanley |
| 2010 | Scott Pilgrim vs. the World | Stacey Pilgrim |
| 2011 | 50/50 | Katherine McKay |
| 2011 | The Twilight Saga: Breaking Dawn – Part 1 | Jessica Stanley |
| 2012 | What to Expect When You're Expecting | Rosie Brennan |
| 2012 | ParaNorman | Courtney Babcock (ahotsa) |
| 2012 | End of Watch | Janet Taylor |
| 2012 | Pitch Perfect | Beca Mitchell |
| 2012 | The Company You Keep | Diana |
| 2013 | Drinking Buddies | Jill |
| 2013 | Rapture-Palooza | Lindsey Lewis |
| 2014 | Life After Beth | Erica Wexler |
| 2014 | The Voices | Lisa |
| 2014 | Happy Christmas | Jenny |
| 2014 | Into the Woods | Errauskiñe |
| 2014 | Cake | Nina Collins |
| 2015 | The Last Five Years | Cathy Hiatt |
| 2015 | Pitch Perfect 2 | Beca Mitchell |
| 2015 | Digging for Fire | Alicia |
| 2016 | Get a Job | Jillian Stewart |
| 2016 | Mr. Right | Martha McKay |
| 2016 | Mike and Dave Need Wedding Dates | Alice |
| 2016 | The Hollars | Rebecca |
| 2016 | The Accountant | Dana Cummings |
| 2016 | Trolls | Poppy (ahotsa) |
| 2017 | Table 19 | Eloise McGarry |
| 2017 | Pitch Perfect 3 | Beca Mitchell |
| 2018 | A Simple Favor | Stephanie Ward |
| 2019 | Noelle | Noelle Claus |

### Telebista

| Urtea | Izenburua | Rola | Oharrak |
| 2003 | The Mayor | Sadie Winterhalter | Telefilma |
| 2007 | Viva Laughlin | Holly | Atala: "What a Whale Wants" |
| 2009 | Fear Itself | Shelby Johnson | Atala: "The Spirit Box" |
| 2012 | Family Guy | Nora (ahotsa) | Atala: "Internal Affairs" |
| 2013 | Comedy Bang! Bang! | Bere burua | Atala: "Anna Kendrick Wears A Patterned Blouse & Burgundy Pants" |
| 2014 | Saturday Night Live | Bere burua | Atala: "Anna Kendrick/Pharrell Williams" |
| 2015 | Billy on the Street | Bere burua | Atala: "Anna Kendrick's Tinder In Real Life Lightning Round!" |
| 2017 | Last Week Tonight with John Oliver | Nan Britton | Zatia: "Harding" |

## Antzerkia

| Urtea | Izenburua | Rola | Oharrak |
| 1998 | High Society | Dinah Lord | St. James Theatre |
| 2003 | A Little Night Music | Fredrika Armfeldt | New York City Opera |
* Datuak: Q67701
* Multimedia: Anna Kendrick / Q67701
# Alice Springs

Alice Springs (ingelesez Aliziaren Iturbua esan nahi du) Australiako Iparraldeko Lurraldean dagoen hiri bat da. Australiar basamortuaren erdigunean kokaturik dago, hiritarrak gehienbat Uluru mendia hurbil izateak sorrarazten dizkion turismo etekinetatik bizi dira. 2008an 27.481 biztanle zituen, hortaz Iparraldeko Lurraldeko bigarren hiririk handiena da, Darwin hiriaren atzetik. Bertakoek herri hizkeran hiriari The Alice edota soilik Alice gisa deitu ohi dute.

## Klima

Datu klimatikoak (Alice Springs, 1941–2012) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 45.2 | 44.7 | 42.2 | 39.9 | 35.0 | 31.6 | 31.6 | 35.2 | 38.8 | 41.7 | 43.0 | 44.2 | 45.2 |
| Batez besteko tenperatura maximoa (°C) | 36.4 | 35.0 | 32.6 | 28.2 | 23.0 | 19.8 | 19.7 | 22.6 | 27.2 | 30.9 | 33.6 | 35.4 | 28.7 |
| Batez besteko tenperatura minimoa (°C) | 21.5 | 20.7 | 17.5 | 12.6 | 8.2 | 5.0 | 4.1 | 6.0 | 10.3 | 14.8 | 17.8 | 20.2 | 13.2 |
| Erregistraturiko tenperatura minimoa (°C) | 10.0 | 8.5 | 6.1 | 1.4 | -2.7 | -6.0 | -7.5 | -4.1 | -1.0 | 1.3 | 3.5 | 9.3 | -7.5 |
| Euria (mm) | 38.8 | 44.3 | 32.4 | 16.5 | 18.8 | 14.0 | 15.2 | 9.3 | 8.5 | 21.7 | 28.9 | 37.1 | 285.9 |
| Euri egunak (≥ 1 mm) | 4.7 | 4.7 | 3.3 | 2.1 | 3.1 | 2.8 | 2.7 | 2.0 | 2.3 | 4.6 | 5.6 | 5.7 | 43.6 |
| Eguzki orduak | 319.3 | 274.4 | 300.7 | 285.0 | 263.5 | 252.0 | 282.1 | 303.8 | 300.0 | 310.0 | 303.0 | 310.0 | 3503.8 |
| Iturria: Australian Bureau of Meteorology ||||||||||||||

## Erreferentziak

* ↑ Climate statistics for Australian locations. .

## Kanpo estekak

* www.alicesprings.nt.gov.au/ Alices Springs hiriko udal webgunea (Ingelesez)
* Datuak: Q17872
* Multimedia: Alice Springs, Northern Territory / Q17872
# Alice Săvulescu

Alice Săvulescu (Oltenița, 1905eko urriaren 29a - Bukarest, 1970eko otsailaren 1a) errumaniar botanikaria zen. Zenbait onddoen eta haien ostalarien arteko harremana ikertu zuen. 1963an Errumaniako Akademiako kide oso egin zuten.

## Biografia

Alice Aronescu Oltenițan jaio zen, 1905eko urriaren 29an, Errumaniako familia judu batean. Bukaresteko Unibertsitatean biologia ikasi zuen eta 1929an graduatu zen. Urte berean, Tabako eta Hartzidura Institutuan postu bat lortu zuen. 1931n New Yorkera joan zen ikasketekin jarraitzera, Bernard Ogilvie Dodgeren tutoretzapean. 1934an mikrobiologia eta patofisiologian doktoratu zen Columbiako Unibertsitatean, arrosak erasotzen zituen onddo baten inguruko doktore-tesiarekin.
Doktoratu eta gero, Errumaniara itzuli zen eta 1934an Ikerkuntza Agronomiko Institutuaren (errumanieraz: Institutul de Cercetări Agronomice (ICAR) laborategiko buru egon zen, landare-patologia saileko Traian Săvulescuren zuzendaritzapean. 1938an Săvulescurekin ezkondu zen. 1940ean biak kaleratu zituzten Aliceren jatorri judua zela-eta. 1941ean berriz kontratatu zituzten eta euren lanekin jarraitu zuten. Săvulescuren ikerketa-lerro nagusiak zerealei, fruta-zuhaitzei eta patatei eragiten zieten gaixotasunak eta bizkarroi-ostalari harremanak izan ziren. Ondoren, nekazaritzan isotopo erradiaktiboen erabilera aztertzen zuen. 1949an, ICAR institutuaren zuzendaritza hartu zuen, bere senarrak kargua utzi eta gero.
1952an Săvulescu Errumaniako Herri Errepublikako Akademiako kide izendatu zuten. Bost urte geroago, Ikerkuntza Biologikorako Zentroko (errumanieraz: Centrul de Cercetări Biologice) zuzendariorde bihurtu zen. 1960ean "Traian Săvulescu" Biologia Institutuko zuzendariorde izendatu zuten. 1963an Errumaniako Akademiako kide oso izendatu zuten eta 1964an Biologia Institutuko zuzendaritza eman zioten. Bere lan-ibilbidean zehar 150 artikulu baino gehiagoren egile edo egilekide izan zen.
1970ean, bihotzekoak jo zuen Alice, Nicolae Ceaușescurekin batzartu ostean, zeinak Nekazaritza Sailera eramango zutela esan baitzion. Ez zen osatu eta 1970eko otsailaren 1ean hil zen Bukaresten.
* Datuak: Q8195574
* Multimedia: Alice Săvulescu / Q8195574
# Alice Superiore

Alice Superiore Italiako udalerri bat da. Turingo Hiri Metropolitanoan kokatuta dago, Piemonte eskualdean. 725 biztanle ditu, 7,38 kilometro koadroko azaleran banatuta.

## Mugakideak

Alice Superiorek honako udalerri hauekin egiten du muga:
Fiorano Canavese Issiglio Lessolo Lugnacco Meugliano Pecco Rueglio Trausella Vico Canavese Vistrorio

## Kanpo estekak

* Datuak: Q8983
* Multimedia: Alice Superiore / Q8983
# Anoplogaster

Anoplogaster arrain beriziformeen generoa da, mundu osoko itsaso sakonetan bizi dena. Anoplogastridae familia monotipikoa osatzen duen bakarra da.

## Espezieak

* Anoplogaster brachycera Kotliar, 1986
* Anoplogaster cornuta (Valenciennes, 1833)

## Erreferentziak

* ↑ Froese, R.; D. Pauly.. Family Anoplogastridae - Fangtooth. FishBase.

## Kanpo estekak

* Datuak: Q2140610
* Multimedia: Anoplogaster / Q2140610
* Espezieak: Anoplogaster
# 2023ko Espainiako Traineru Txapelketa

2023ko Espainiako Traineru Txapelketa (txapelketaren 76. ekitaldia) urte honetako abuztuaren 5 eta 6an jokatu zen Moañako Tirán auzoan. Club de Remo Aresek gizonezkoetan lehenengo garaipena lortu zuen eta emakumezkoetan Chapelak bigarrena eskuratu zuen.

## Historia

Inoizko partehartzerik eskasenetakoa izan zuen berriz ere. Galiziako Ligako traineruek soilik hartu zuten parte. Gizonezkoetan Cabo da Cruz eta Samertolameuren kasuan B traineruak aritu ziren adibidez.
Gizonezkoen txapelketan garaipena oso juxtukoa izan zen, Aresek 18 ehuneneko atera baitzizkion Tiráni. Emakumezkoetan Chapelaren garaipena argiagoa izan zen.

## Gizonezkoak
### Parte-hartzaileak

Talde parte-hartzaileak :
| Taldeak | Traineruak | Patroiak |
| Ares Bueu Cabo da Cruz (B) Chapela Samertolameu (B) Tirán | Santa Olalla de Lubre Maruxia Cabo da Cruz Arealonga A Terca Mar do Con | Hugo Rascado Andres Ríos Ana Rodriguez Hugo Peres Manuel Juncal Agustín Fernández |

### Sailkapen estropadak

Txanda bakoitzeko irabazlea sailkatzen da eta hauekin batera gainontzekoen artean bi denbora onenak egin dituztenak.
| | 1. txanda | Denbora | | 2. txanda | Denbora |
| 1 | Tirán | 20:39.34 | 1 | Ares | 20:18.17 |
| 2 | Cabo Cruz B | 20:38.79 | 2 | Chapela | 20:30.46 |
| 3 | Samertolameu B | 21:29.27 | 3 | Bueu | 20:44.94 |

### Emaitzak

Behin betiko denborak :
| Postua | Elkartea | Denbora | Diferentzia |
| 1 | Ares | 19:21.68 | - |
| 2 | Tirán | 19:21.86 | 0:00.18 |
| 3 | Chapela | 19:37.33 | 0:15.65 |
| 4 | Cabo da Cruz (B) | 20:16.36 | 0:54.68 |

### Tripulazio irabazlea

* Club de Remo Ares
** Entrenatzailea: José Manuel «Pendo» Peláez
** Patroia: Hugo Rascado
** Arraunlariak: Antonio Teijeiro, Juan Carlos Martínez, Sergio Toimil, Adan Prados, Daniel Vazquez, Francisco Javier Maía, Jesús Saavedra, Eloy Meizoso, Sergio Pérez, Adrián Cordero, Pedro Carro, Miguel Permuy eta Lucas Otero

## Emakumezkoak
### Parte-hartzaileak

Talde parte-hartzaileak :
| Taldeak | Traineruak | Patroiak |
| A Cabana-Mugardos Cesantes Chapela Rianxo | Galatea San Pedro Arealonga Concello de Rianxo | Sara Bueno Damián Pérez Olalla Martínez Adrián Neo |

### Emaitzak

Behin betiko denborak :
| Postua | Elkartea | Denbora | Diferentzia |
| 1 | Chapela | 22:33.33 | - |
| 2 | Rianxo | 22:50.69 | 0:17.36 |
| 3 | A Cabana-Mugardos | 22:59.45 | 0:26.12 |
| 4 | Cesantes | 24:02.16 | 1:28.83 |

### Tripulazio irabazlea

* Club de Remo Chapela
** Entrenatzailea:
** Patroia: Olalla Martínez Carballo
** Arraunlariak: Nerea Cerquiera, Verónica Montes, Silvia Pereiras, Graciela Barreiro, Claudia Dorado, Marina Dominguez, Fátima Bures, Antia Rodriguez, Pilar Darriba, Alba Meis, Inés Sineiro, Tania Doradoeta Esther Dorado

## Ikus, gainera

* Espainiako Traineru Txapelketa

## Kanpo estekak

* Datuak: Q126918737
# Aphanosara

Aphanosara Cosmopterigidae familiako tximeleta genero bat da. Bere espezie tipoa Aphanosara planistes da.

## Espezieak

| Espeziea | Irudia | Egoera |
| Aphanosara planistes | | daturik gabe |

## Kanpo estekak

* Datuak: Q4779514
* Espezieak: Aphanosara
# Aphanize

Aphanize mendebaldeko Pirinioetan dagoen mendatea da, Nafarroa Behereko Behorlegi eta Mendibe udalerrien artean kokatuta.
Biduze eta Errobi ibaien arroen arteko muga da. Iparraldean Eltzarreko ordokia eta Biduzeko iturria eta hegoaldean Lauribar ibaiaren harana ditu. Arbailetako Behorlegituturru (1.265 m) eta Hauskoaren (1.268 m) artean dago.
Aphanizen badago haizpe bat 328 metroko horma duena, eskalada munduan famatua dena.
Uhaitzandi ibaiak ere badu izen bereko ibaiadarra.

## Abiapuntuak

Igotzeko bidea Donazaharre eta Behorlegin hasitakoa da. Altzai-Altzabeheti-Zunharreta edo Altzürüküra doan ibilbide honetatik Burdin Olatze mendatera ere igo daiteke.

## Kanpo estekak

* (Frantsesez) Haizpearen esplorazioa
* Datuak: Q2981979
* Multimedia: Aphanize / Q2981979

## Bibliografia

* Pierre Minvielle, Grottes et canyons, (Denoël argitaletxea, Les 100 plus belles courses et randonnées bilduma, 1977)

## Ikus, gainera

* Arbailak
# Acanthisittidae

Acanthisittidae paseriformea ordenako hegazti familia da. Zeelanda Berrian endemiko epeletan bizi dena.

## Espeziea

* Acanthisitta chloris (Sparrman, 1787)
* Xenicus longipes † (Gmelin, 1789)
* Xenicus gilviventris Pelzeln, 1867
* Xenicus lyalli † (Rothschild, 1894)
* Pachyplichas yaldwyni † Millener, 1988
* Pachyplichas jagmi † Millener, 1988
* Dendroscansor decurvirostris † Millener & Worthy, 1991

## Kanpo estekak

* Datuak: Q537702
* Multimedia: Acanthisittidae / Q537702
* Espezieak: Acanthisittidae
# Akasaka jauregia

Akasaka jauregia (japonieraz: 赤坂離宮, Akasaka Rikyū) edo Estatuko Gonbidatuen Etxea (japonieraz: 迎賓館, Geihinkan) Japoniako gobernuaren gonbidatuak jasotzeko eraikitako bi etxeetako bat da. Bestea Kioton dago.
Jauregia, hasiera batean, Printzearentzako Jauregi Inperial gisa eraiki zen (japonieraz: 東宮御所, Tōgū Gosho), 1909an. 1923an printzeak erresidentzia gisa hartu zuen denbora luzerako, 1923ko Kantō lurrikara handiak hala behartuta. Gaur egun Japoniak nazioarteko gonbidatuak dituenean erabiltzen duen jauregia da. Moto-Akasaka auzoan dago, Minaton, Tokio. 2009an Japoniako Altxor Nazional izendatu zuten.

## Kanpo estekak

* Datuak: Q555255
* Multimedia: Akasaka Palace / Q555255
# Akashi Kaikyō zubia

Akashi Kaikyō zubia (japonieraz: 明石海峡大橋, Akashi Kaikyō Ō-hashi) munduko bigarren zubi eseki luzeena da, Kobe hiria (Honshu uhartean) eta Awaji uhartea lotzen ditu. Akashi itsasartea (Akashi Kaikyō) zeharkatzen duen Honshutik Shikoku uharterako errepidea pasatzen da bertatik.

## Historia

Akashi Kaikyō zubia eraiki aurretik ferriek egiten zuten uharteen arteko elkartrukea. Itsasbidai arriskutsua zen ordea eta hainbat istripu izan ziren. 1955ean esate baterako bi ferri urperatu eta 168 pertsona hil ziren. Gizartearen kezka bihurtu zen eta 1988an zubi esekia eraikitzeko lanak hasi ziren. 1998an inauguratu zen.
Munduko zubi eseki luzeena izan zen 2022an Turkian 1915 Çanakkale Bridge zubia eraiki zuten arte.

## Egitura

Zubiak guztira 3.991 metrotako luzera du, zutabeen arteko tartea 1.991 metrotakoa, munduko luzeena.
Diseinuari esker zubiak 286 km/h-ko haizeak jasan ditzake, bai eta 8'5 gradutako lurrikarak ere.

## Erreferentziak

* ↑ Why Turkey Built the World’s Longest Suspension Bridge. (Noiz kontsultatua: 2023-04-03).

## Kanpo estekak

* (Ingelesez)(Japonieraz)(Frantsesez) Webgune ofiziala
* Datuak: Q184213
* Multimedia: Akashi-Kaikyo Bridge / Q184213
# Akats (argipena)

Akatsa izate bat dagokion ereduaren edo funtzioaren araberakoa ez denean eta bere propietateak gutxituta geratzen direnean gertatzen da. Erabilera anitz ditu:
* industrian, produktuaren akatsa, produktu batek espero diren ezaugarriak, propietateak eta funtzionamendua ez dituenean;
* zuzenbidean, akatsa, egintza juridiko bat baliogabetzen duen zirkunstantzia.

## Ikus, gainera

* Hutsegitea
# Akarui Mirai

Etorkizun argia (japonieraz: アカルイミライ, Akarui Mirai) 2003ko Kiyoshi Kurosawa japoniar zinema zuzendarien filma da.

## Sinopsia

Oharra: Atal honek istorio osoa edo amaiera argitzen du.
Yūji Nimura eta Mamoru Arita fabrika bateko bi langile dira. Fujiwara buruzagi tiranikoaren kontrolpean daude. Egun batean, Mamoruk Nimuraren esku utziko du bere marmoka, zaindu dezan, eta Fujiwara erailtzea erabakiko du.

## Aktoreak

* Joe Odagiri – Yūji Nimura
* Tadanobu Asano – Mamoru Arita
* Tatsuya Fuji – Shinichiro Arita
* Takashi Sasano – Mr. Fujiwara
* Marumi Shiraishi – Mrs. Fujiwara
* Sayuri Oyamada
* Hanawa
* Ryo Kase
* Yoshiyuki Morishita
* Sakichi Sato

## Erreferentziak

* ↑ www.sansebastianfestival.com

## Kanpo estekak

* Datuak: Q3107331
# Akatoreita

Akatoreita silikato motako minerala da.

## Ezaugarriak

Akatoreita silikato mineralaren formula kimikoa hau da: ${\ce {Mn2+9Al2Si8O24(OH)8}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 6 da.

## Erreferentziak

* 1 2 (Ingelesez) «Akatoreite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q1091707
* Multimedia: Akatoreite / Q1091707
# Akaska (Hego Dakota)

Akaska Ameriketako Estatu Batuetako inkorporatutako herri bat da. Walworth konderrian dago, Hego Dakota estatuan. 77 biztanle ditu, 1,581684 kilometro koadroko azaleran banatuta.

## Ikus, gainera

* Walworth konderrian

## Kanpo estekak

* Datuak: Q3239628
# Arinos

Arinos Brasilgo udalerri bat da, Minas Gerais estatuan kokatua. 17.272 biztanle ditu 5.279,419 km²ko eremuan.

## Ikus, gainera

* Minas Gerais

## Kanpo estekak

* Datuak: Q617058
* Multimedia: Arinos / Q617058
# Arintica sumendia

Arintica sumendia Arica eta Parinacota (Txile) eskualdeetan dago, geografikoki, Boliviako mugatik gertu. Andeetako mendikatearen gainean dago, Surireko gatz-lautadaren eta Chilcayako Pamparen iparraldean eta Paquizako Panparen hegoaldean.
Sumendiaren hegoaldean dauden bailara glaziarrek eta mendebaldeko mendi-alpeek arroka-glaziar aktibo handiak dituzte, iraganean laba-fluxu gisa gaizki interpretatu direnak.

## Toponimia

Mamaniren arabera, Arintica oraindik identifikatu ez den toponimoa da, nahiz eta pukina-hizkuntza izan.

## Etnografia

Mamaniren arabera, Andeetako mundu-ikuskeran, Sumendi Arintica sumendia eta Puquintica sumendia senarra eta emaztea dira, hurrenez hurren, eta Tata Arintika eta Mama Pukintika, chacha-warmi dualtasunaren logikaren pean. Bi babesle-muinoak Chilcaya eta Paquitzako zaindaritzat hartzen dira, baita Guallatiren sektorekoak ere. Muinoaren ondoan muino txikiagoak daude, haien seme-alabak, besteak beste, Calajalata munioa, Arinticaren mendebaldean.

## Kanpo estekak

* Datuak: Q373105
# Arin (argipena)

Arin hitzak zenbait erabilera ditu:
* arin arina, euskal dantza eta horren doinua;
* Arin euskal abizena;
* Arin abizena duten pertsonaiak,
** José Joaquín Arin, euskal apaiza, Espainiako Gerra Zibilean erahila;
* Arin Bodyboards Factory, bodyboardak ekoizten dituen Mungiako enpresa;
* Arín y Embil, Orioko altzari-enpresa bat;
* ARIN, American Registry for Internet Numbers.
# Arina

Arina Arabako herrixka hustu bat da, antzinako Ganboa udalerrian zegoena.

## Historia

1025. urteko Donemiliagako goldean Arina izenez aipatzen da, Camboa izeneko barrutian.

## Galdutako ondarea

* Arinako Santa Luzia baseliza.

## Erreferentziak

* ↑ Becerro Galicano Digital. 583. agiria (Noiz kontsultatua: 2018ko uztailaren 26a).
* ↑ (Gaztelaniaz) Miñano, Sebastián. (1826). Diccionario geográfico-estadístico de España y Portugal. 1. liburukia, 274 or. (Noiz kontsultatua: 2018ko uztailaren 27a).

## Kanpo estekak

* Datuak: Q54805293
# Arin Luzien

Arin Sporting Club Luzien edo A.S.C.L. Donibane Lohizuneko futbol talde amateurra da. CFA liga amateurrean jokatzen du, gaur egun CFA 2 mailan, Akitaniako Ohorezko Mailaren B multzoan. Klubak Bilboko Athletic Klubarekin ituna sinatu zuen.
Kluba 1909an sortu zuten.

## Palmaresa

* Akitaniako futbol liga (2): 1990 eta 2000

## Antzinako futbolariak

* Philippe Bergeroo
* Charles Ducasse

## Erreferentziak

* ↑ «El Athletic abrirá una escuela en Bayona para formar a promesas del País Vasco francés» El Correo 2008-04-18.

## Kanpo estekak

* (Frantsesez) Webgune ofiziala
* Datuak: Q25477172